Slegs 45 minute per pad vanaf die O R Tambo (Johannesburg Internasionale) Lughawe, in die Noordwes Provinsie, is die fassinerende Krokodilrivier-ervaring (Crocodile Ramble) wat die wieg van die Mensdom (Cradle of Humankind) en die reis deur Hartebeespoort insluit. Dis ‘n aangename ontdekkingstog. Wanneer besoekers deur hierdie area wandel, kom hulle ‘n verskeidenheid aktiwiteite tee wat kuns- en handwerk ateljees, tuisvervaardigde juweliersware en meubels, inheemse kwekerye, piekniek- en kampeerplekke, restourante en teetuine, avontuuraktiwiteite, natuurreservate, voëlkyk geleenthede, 4x4 roetes, staproetes en perderitte insluit.
Die Suid-Afrikaanse Wildekus is ‘n relatief ongeskonde eko-gebied met lang stroke rollende branders wat teen pragtige wit sanderige stande uitspoel. Met hoogwater breek die branders dramaties teen groot uitstaande rotse, terwyl met laagwater rotspoeletjies met ‘n verskeidenheid klein seediertjies verskyn. Riviere breek deur diep valleie na die Indiese Oseaan en ongeskonde woude lok avonturiers uit om die wondere van die natuur te ontdek.
Kaapstad is ‘n stad met ‘n wye verskeidenheid ten opsigte van kulture en leefstyle wat sorg vir ‘n kleurvolle en dinamiese bestemming. Van 15 tot 18 Mei 2008 is die stad die gasheer vir die indrukwekkende Cape Good Food and Wine Show. Hierdie voedsel skouspel bied demonstrasies, proe, interaktiewe werkswinkels, koue bier, wyn, mengeldrankies en seekos aan in die Kaapstad Internasionale Konferensiesentrum.